OpenLLM-France/wikimedia huggingface dataset:
# Ventura Mugártegui Mazarredo

Ventura Mugártegui Mazarredo (mort a Madrid el 17 de març de 1853) fou un químic espanyol, acadèmic fundador de la Reial Acadèmia de Ciències Exactes, Físiques i Naturals.
Se sap molt poc de la seva vida. Sembla que el 1833 fou nomenat professor de química industrial al Conservatori de les Arts de València, càrrec que deixà en 1844 quan fou nomenat professor de química aplicada al Conservatori d'Arts de Madrid, des de 1851 Reial Institut Industrial. En 1847 fou nomenat per la reina Isabel II d'Espanya acadèmic fundador de la Reial Acadèmia de Ciències Exactes, Físiques i Naturals.

## Referències

* ↑ El Real Instituto Industrial de Madrid (1850-1867): Medios humanos y materiales, José María Cano Pavón
* ↑ Boletín oficial de instrucción pública, Volum 7, p. 689
* ↑ Biografia Arxivat 2016-08-08 a Wayback Machine. al web de la RAC
# Ventura Pérez Mariño

Ventura Pérez Mariño (Vigo, 29 de desembre de 1948 - 14 de febrer de 2024) va ser un jurista i polític gallec. Va ocupar, entre altres càrrecs, el de diputat al Congrés, magistrat de l'Audiència Nacional i alcalde de Vigo.

## Carrera

El 1993 va demanar l'excedència del poder judicial per presentar-se com a candidat independent al Congrés dels Diputats, cosa que va aconseguir des del número u de la llista del PSOE per la província de Lugo. El 13 de febrer de 1995 va renunciar a la seva acta de diputat a instàncies del partit. Quatre dies abans, Ventura Pérez trencava la disciplina del grup parlamentari votant en contra del govern en quatre ocasions i sol·licitava públicament la dimissió del president del Govern, Felipe González, la formació d'un govern de gestió i la convocatòria d'eleccions anticipades.
El 2003 va encapçalar com a independent la llista del PSOE a les eleccions municipals del 25 de maig a l'Ajuntament de Vigo. Malgrat no haver estat la llista més votada, la coalició del PSOE (8 regidors) i el BNG (7 regidors) representava la majoria de la corporació local i Pérez Mariño va ser nomenat alcalde. El 29 de novembre del mateix any va ser remogut del càrrec després d'una moció de confiança exigida pel BNG, amb els vots favorables a la seva gestió del PSOE i grup mixt (2 regidors), i contraris del PP (10 regidors) i BNG. Finalment, el BNG havia trencat el pacte de governabilitat i retirat el seu suport a l'alcalde després de mesos de dificultats i desacords en el govern local. Corina Porro, llavors portaveu del Grup Municipal Popular, esgotaria el mandat edilici constituint un govern en minoria. El 5 de juliol de 2005 Ventura Pérez va renunciar a la seva acta de regidor al·legant motius «estrictament personals».

## Referències

* ↑ «Fallece Ventura Pérez Mariño, el magistrado que condenó a Mario Conde y que solo pudo ser alcalde de Vigo unos meses» (en castellà), 14-02-2024. [Consulta: 19 febrer 2024].
* ↑ El adiós a la política del juez que nunca dejó de serlo diari El Mundo, 12 de febrer de 1995
* ↑ Pérez Mariño, la desventura del PSOE Arxivat 2015-04-02 a Wayback Machine. El Siglo de Europa, Núm. 581 - 8/12/2003
* ↑ El BNG exige una moción de confianza del alcalde de Vigo para rehacer el pacto El País, Vigo - 26/11/2003
* ↑ El País, Vigo - 29/11/2003
* ↑ El BNG se inclina por forzar el cese hoy de Pérez Mariño como alcalde de Vigo El País, Vigo/Santiago - 29/11/2003
* ↑ El País, Vigo - 06/07/2005
# Els nens de Huang Shi

Els nens de Huang Shi (xinès tradicional: 黃石的孩子, xinès simplificat: 黄石的孩子, pinyin: Huángshí de háizi) és una pel·lícula, ambientada en la Segona Guerra sinojaponesa, que es basa en fets reals. Dirigida per Roger Spottiswoode, va ser estrenada l'any 2008 en sales de Catalunya i Mallorca.

## Argument

El film narra la història real del periodista anglès George Hogg, que va arribar a la Xina als anys 30 quan el país era envaït per l'exèrcit imperial japonès. Hogg, que havia fotografiat crims realitzats contra la població civil pels nipons aconsegueix evitar una condemna a mort gràcies a la intervenció d'un líder de la resistència xinesa i, en la seva fugida, es refugia a l'orfenat de Huang Shi. Davant l'avanç japonès, els nacionalistes xinesos pretenen reclutar seixanta nens, cosa que Hogg vol evitar amb l'ajut d'una infermera nord-americana, iniciant en un esgotador viatge travessant muntanyes i deserts fins a arribar a Shandan, un territori segur.

## Repartiment

* Jonathan Rhys Meyers (en el paper de George Hogg)
* Radha Mitchell (infermera Lee Pearson)
* Chow Yun-fat (Chen Hansheng, líder de la resistència)
* Michelle Yeoh (Madame. Wang)
* Guang Li (Shi-Kai)
* Matthew Walker (Andy Fisher)
* Anastasia Kolpakova (Duschka)
* Ping Su (Eddie Wei)
* David Wenham (Barnes)

## Enllaços externs

* http://www.imdb.com/title/tt0889588/
# Els bessons

* No s'ha de confondre amb Manecme.
Els bessons (en llatí: Menaechmi) és una comèdia escrita pel comediògraf romà Plaute, entre el 216 i el 186 aC. És considerada com una de les millors comèdies de Plaute, destacada per ser precursora i inspiració per moltes altres obres còmiques escrites posteriorment, com La comèdia dels errors, de William Shakespeare. Els protagonistes són Menecme i Sòsicles, dos germans bessons, i a més tenim el repertori clàssic de personatges estereotipats, com el vell, el metge, els soldats, el servus callidus, els mariners, les prostitutes, la matrona, etc., i situacions típiques com el rapte d'un infant pels pirates, confusió entre personatges, anagnòrisi, el servus callidus compra la seva llibertat….

## Argument

Moscus té dos fills bessons, Menecme i Sòsicles. Moscus s'endú només un dels bessons (Menecme) de viatge de negocis, però durant la travessia l'infant es perd i després és acollit per un negociant ric que viu a Epidamnos, que l'adopta com a fill. El pare mor de pena en saber-ho. Sòsicles, que ha estat rebatejat com a Menecme per l'avi en record del germà perdut, fa anys que està buscant el seu germà. Ja està a punt d'abandonar, desesperat i quasi arruïnat, quan decideix fer un últim intent a Epidamnos. Després d'una sèrie de malentesos i confusions, Menecme i Sòsicles es troben i s'adonen que són bessons, gràcies en gran manera a Messeni (el servus callidus), que obté la llibertat com a premi als seus esforços.

## Traduccions catalanes

* Plaute. Els bessons (en llatí - català). Traducció: Esther Artigas. Martorell: Adesiara, 2012 (Aetas). ISBN 978-84-92405-45-9.
* Plaute. Comèdies, vol. V: Epídic. Els dos Menecmes (en llatí - català). Traducció: Marçal Olivar. Barcelona: Fundació Bernat Metge, 1947 (Escriptors llatins). ISBN 849859006X.

## Referències

* ↑ «Adesiara: Els bessons». Arxivat de l'original el 2021-02-25. [Consulta: 3 març 2021].
# Universitat East Central

La Universitat East Central (ECU o East Central) és una universitat pública a Ada, Oklahoma. Forma part de Sistema Universitari Regional d'Oklahoma. A més del campus central d'Ada, la universitat també ofereix cursos a McAlester, Shawnee i Durant així com per internet. Va ser fundada com a East Central State Normal School l'any 1909, el nom actual va ser adoptat l'any 1985.
La ECU està aproximadament a 140 quilòmetres (90 milles) d'Oklahoma City, a 185 quilòmetres (115 milles) de Tulsa i a 240 quilòmetres (150 milles) de Dallas. El campus consta de 37 edificis repartits en una superfície total de 55 hectàrees (135 acres); la universitat té una mitjana de 3.500 estudiants per semestre, provinents de més de 30 països i 25 estats.

## Referències

* ↑ «About ECU--East Central University--Ada, Oklahoma» (en anglès), 22-12-2007. Arxivat de l'original el 2007-12-22. [Consulta: 17 setembre 2022].
# Matinera coronada d'Indonèsia

La matinera coronada d'Indonèsia (Pellorneum nigrocapitatum) és un ocell de la família dels pel·lorneids (Pellorneidae).

## Hàbitat i distribució

Viu entre la malesa del bosc de les terres baixes a la Península Malaia, Sumatra i les illes Bangka, Belitung i Natuna. Considerada fins 2021 un grup subespecífic de Pellorneum capistratum ha estat separada d'aquesta espècie pel Congrés Ornitològic Internacional, versió 11.2 arran els treballs de Puan et al. 2020.

## Referències

* ↑ «Matinera coronada d'Indonèsia». Cercaterm. TERMCAT, Centre de Terminologia. Rev. 20/12/2021(català)
* ↑ F Gill, D Donsker i P Rasmussen (Eds). 2021. IOC World Bird List (v11.2). doi : 10.14344/IOC.ML.11.2.
* ↑ CL Puan, G Davison i Lim KC. 2020. Birds of Malaysia. Covering Peninsular Malaysia, Mayasian Borneo and Singapore. Lynx and Birdlife International Field Guides. Lynx Ediciones. Barcelona.
# Melanomys robustulus

Melanomys robustulus és una espècie de mamífer rosegador de la família dels cricètids. Viu a altituds d'entre 400 i 1.200 msnm al Perú i el sud-est de l'Equador. Es tracta d'un animal nocturn i terrestre. El seu hàbitat natural són les selves tropicals de plana. És una espècie en risc mínim, és a dir, no sembla que hi hagi cap amenaça significativa per a la seva supervivència.

## Referències

* ↑ Tinoco, B. Melanomys robustulus. UICN 2016. Llista Vermella d'espècies amenaçades de la UICN, edició 2016, consultada el 4 gener 2017.
Espècies d'orizominis :
Regne: Animalia · Embrancament: Chordata · Classe: Mammalia · Ordre: Rodentia · Família: Cricetidae ·  Subfamília: Sigmodontinae :
# Metahaiweeïta

La metahaiweeïta és un mineral de la classe dels silicats. Rep el seu nom per la seva relació amb la haiweeïta.

## Característiques

La metahaiweeïta és un silicat de fórmula química Ca(UO₂)₂Si₆O$_{15}$·nH₂O. Va ser aprovada com a espècie vàlida per l'Associació Mineralògica Internacional l'any 1959. La seva duresa a l'escala de Mohs és 3,5.
Segons la classificació de Nickel-Strunz, la metahaiweeïta pertany a «09.AK: Estructures de nesosilicats (tetraedres aïllats), uranil nesosilicats i polisilicats» juntament amb els següents minerals: soddyita, cuprosklodowskita, oursinita, sklodowskita, boltwoodita, kasolita, natroboltwoodita, uranofana-β, uranofana, swamboïta, haiweeïta, ranquilita, weeksita, coutinhoïta, ursilita, magnioursilita, calcioursilita i uranosilita.

## Formació i jaciments

Va ser descoberta al jaciment d'urani sense anomenar que es troba al districte de Coso, a la serralada que duu el mateix nom, al comtat d'Inyo, Califòrnia, Estats Units. També ha estat descrita a la mina d'urani Rössing, a la localitat d'Arandis, a la regió d'Erongo, a Namíbia. No ha estat descrita en cap altre indret del planeta.

## Referències

* ↑ «Metahaiweeite» (en anglès). Mindat. [Consulta: 28 octubre 2017].
* ↑ «Metahaiweeite Mineral Data». [Consulta: 26 juliol 2021].
# Metahemoglobina

La methemoglobina és una forma de l'hemoglobina en la qual el ferro del grup hemo es troba en l'estat fèrric (Fe$^{3+}$) i no pas en l'estat ferrós (Fe$^{2+}$) de l'hemoglobina normal. La metahemoglobina no es pot enllaçar amb l'oxigen, al contrari de l'oxihemoglobina. És de color marronós. Dins la sang humana, en quantitats traça, és normal que hi hagi metahemoglobina. Però quan es presenta en excés la sang presenta un color anormal de color marró blavenc fosc. L'enzim depenent del NADH, metahemoglobina reductasa (diaforasa I) és el responsable de convertir la metahemoglobina en hemoglobina una altra vegada.
Normalment el percentatge en què es troba la metahemoglobina dins l'hemoglobina és d'1 a 2% i un percentatge més alt pot ser causat per la genètica o per exposició a diversos productes químics i segons el seu nivell pot ocasionar problemes en la salut coneguts com a metahemoglobinèmia.

## Referències

* ↑ Bando S, Takano T, Yubisui T, Shirabe K, Takeshita M, Nakagawa A. «Structure of human erythrocyte NADH-cytochrome b5 reductase.». Acta Crystallogr D Biol Crystallogr, Vol. 60, Pt 11, 2004, pàg. 1929-34. DOI: 10.1107/S0907444904020645. PMID: 15502298.
* ↑ http://www.rtso.ca/themes/acquia_marina/student/Methemoglobi1.htm Arxivat 2013-05-23 a Wayback Machine.
* ↑ Denshaw-Burke, Mary. «Methemoglobinema», 07-11-2006. [Consulta: 31 març 2008].

## Enllaços externs

* «Metahemoglobina» (en anglès). Medical Subject Headings.
* MetHb Formation
* The Blue people of Troublesome Creek
# Mathare United FC

El Mathare United Football Club és un club de futbol kenyà de la ciutat de Nairobi.

## Palmarès

* Campionat de Kenya de Futbol:
       2008
* Copa del President de Kenya:
       1998, 2000

## Referències

* ↑ «Kenya – List of champions». RSSSF.
* ↑ «Kenya – List of Cup Winners». RSSSF.
# Memories of the Sword

Memories of the Sword (협녀: 칼의 기억 en hangul; en romanització revisada del coreà: Hyeomnyeo: kar-ui gi-eok, que significa "guerrera: memòries de l'espasa") és una pel·lícula sud-coreana estrenada al seu país natal l'agost del 2015 del gènere històric (concretament el període Goryeo) i d'arts marcials dirigida per Parc Heung-shik i protagonitzada per Jeon Do-yeon, Lee Byung-hun i Kim Go-eun.

## Trama

La pel·lícula narra la història de tres espadatxins, Poong-Cheon, Seol-sonar, i Deok-gi, que encapçalen una revolta durant l'era de Goryeo. Quan el seu desig de llibertat i de justícia està a punt de complir-se, Deok-gi els traeix. La jove cercarà venjar la mort de la seva mare amb un enfrontament davant un dels majors guerrers de la dinastia.

## Rebuda

El crític de New York Times digué que la pel·lícula era rica en detalls històrics però es feia cansada pels elements de telenovel·la.

## Referències

* ↑ «Kim Go-eun Recalls Difficulties in Latest Film». The Chosun Ilbo, 22-08-2015 [Consulta: 23 agost 2015].
* ↑ Lee, Eun-ah. «Lee Byung-hun Cast in New Historical Film». TenAsia, 08-07-2013. Arxivat de l'original el 10 de juliol 2013. [Consulta: 23 d’agost 2015].
* ↑ Lee, Jin-ho «Memories of the Sword Casts Lee Byung Hun and Jeon Do Yeon as Leads». eNewsWorld, 08-07-2013. Arxivat 31 de desembre 2013 a Wayback Machine. «Còpia arxivada». Arxivat de l'original el 2013-12-31. [Consulta: 23 agost 2015].
* ↑ «Lee Byung-hun's Memories of the Sword set for August release». K-pop Herald, 18-06-2015.
* ↑ «Lee Byung-hun's Memories of the Sword teaser out». K-pop Herald, 23-06-2015.
* ↑ «Actresses lead Korean film industry this summer». Yonhap, 29-07-2015.
* ↑ «Lee Byung-hun, Jun Do-yeon's Memories of the Sword release date confirmed». K-pop Herald, 14-07-2015.
* ↑ «In Focus: Memories of the Sword». Korean Film Biz Zone, 10-08-2015.
* ↑ «Memories of the Sword». Filmaffinity. [Consulta: 4 gener 2016].
* ↑ Webster, Andy «Review: Korean Warriors Seek Vengeance in ‘Memories of the Sword'». New York Times, 27-08-2015 [Consulta: 19 octubre 2019].

## Enllaços externs

* Memories of the Sword - Lloc web oficial
# Milo (sèrie de televisió d'animació de 2021)

Milo és una sèrie de televisió d'animació còmica preescolar animada en 2D que es va emetre per primera vegada a l'espai Milkshake! de Channel 5 el 10 de maig de 2021 al Regne Unit. La sèrie segueix en Milo, un jove gat negre, i els seus amics Lofty, una girafa, i Lark, un ocell, mentre exploren diferents feines i professions. S'ha doblat al valencià per a À Punt.
La sèrie, produïda per Fourth Wall Animation i distribuïda per Planeta Junior, va ser encarregada el maig de 2021 pel Young Audiences Content Fund del British Film Institute. Tot i que aquest fons es va eliminar el 2023, el Fons de Creixement Flexible de l'Autoritat Combinada de la Ciutat de Liverpool va proporcionar un finançament important per a una segona temporada del programa, després de l'èxit de la primera temporada.
El programa s'emet a més de 170 països internacionalment. Milo és un dels programes més ben valorats del Regne Unit per a nens d'entre quatre i sis anys,i va arribar a un milió de nens d'entre quatre i quinze anys durant el seu primer any d'emissió. Va guanyar la categoria de millor sèrie infantil als British Animation Awards 2022. També va guanyar el bronze als premis de cinema i televisió de NewYorkFestivals.com del 2022 i va ser nominat al millor programa preescolar als Broadcast Awards del 2022.

## Referències

* ↑ Angelucci, Cristina. «MILO ON TRACK FOR GLOBAL EXPANSION!». Licensing Magazine, 11-10-2021. [Consulta: 19 març 2024].
* ↑ «Milo». [Consulta: 8 juliol 2024].
* ↑ «Planeta Junior and Fourth Wall collaborate on new Milo and Superpigs productions». Licensing International, 29-09-2020. [Consulta: 19 març 2024].
* ↑ «BFI Announces Latest Array of Young Audiences Content Fund Projects», 10-05-2021.
* ↑ «BFI announce latest Young Audiences Content Fund (YACF) production slate».
* 1 2 3 «Award-winning cartoon Milo back for second series thanks to £350,000 loan from Liverpool City Region Combined Authority» (en anglès). www.liverpoolcityregion-ca.gov.uk, 13-03-2024. [Consulta: 19 març 2024].
* ↑ «NEW BROADCASTING DEALS CONFIRMS MILO AS AN IP WITH A GLOBAL REACH | DeAPlaneta Kids&Families». deaplanetakidsandfamily.com, 03-10-2023. [Consulta: 19 març 2024].
* ↑ Giltrow, Sam. «Milo named Best Children's Series at the British Animation Awards». Licensing.biz, 15-03-2022. [Consulta: 19 març 2024].
* ↑ «'Milo' wins best children's series at British Animation Awards -». www.animationxpress.com, 3 December 2022. [Consulta: 19 març 2024].
# Alexandru Cuedan

Alexandru Cuedan (26 de setembre de 1910 - 9 de maig de 1976) fou un futbolista romanès. Va formar part de l'equip romanès a la Copa del Món de 1934.
# Mendeléievo

Mendeléievo (en rus: Менделеево) és un poble de l'óblast de Sakhalín, a l'Extrem Orient de Rússia, que en el cens del 2010 tenia 40 habitants.

## Referències

* ↑ «И. А. Самарин. Об истории переименования населённых пунктов Южного Сахалина и Курильских островов в 1946—1947 годах, стр. 222». Arxivat de l'original el 2018-06-19. [Consulta: 21 novembre 2019].
# Mendelssohn (cràter)

Mendelssohn és un cràter d'impacte en el planeta Mercuri de 291 km de diàmetre. Porta el nom del compositor alemany Felix Mendelssohn (1809-1847), i el seu nom va ser aprovat per la Unió Astronòmica Internacional el 2012.

## Referències

* ↑ «Mendelssohn». Gazetteer of Planetary Nomenclature. United States Geological Survey, 11-10-2016. [Consulta: 14 juny 2017].

## Vegeu també

* Llista de cràters de Mercuri
# Anacroneuria uyara

Anacroneuria uyara és una espècie d'insecte plecòpter pertanyent a la família dels pèrlids.

## Descripció

* Els adults presenten una coloració general marró (els mascles més foscos que les femelles), el cap groc amb taques de color marró fosc al llarg de l'àrea central, les antenes marrons, els palps més clars, les potes marrons, els cercs marrons i el pronot marró amb una franja mitjana groga.
* La placa subgenital de la femella té quatre lòbuls.

## Hàbitat

En el seu estadi immadur és aquàtic i viu a l'aigua dolça, mentre que com a adult és terrestre i volador.

## Distribució geogràfica

Es troba a Sud-amèrica: l'Argentina (Entre Ríos) i el Brasil (Santa Catarina, São Paulo i Paranà).

## Referències

* ↑ Klapálek, 1909. Wien. ent. Ztg. 28(7/8):228.
* ↑ uBio (anglès)
* ↑ Froehlich, 2002. Proc.Biol.Soc.Wash. 115(1):100.
* ↑ Catalogue of Life (anglès)
* 1 2 Encyclopedia of South American Aquatic Insects: Illustrated Keys to Known Families, Genera, and Species in South America. Plecoptera (anglès)
* ↑ Estudo da fauna de Anacroneuria (Plecoptera:Perlidae) na Bacia Hidrográfica do Rio dos Sinos, Estado do Rio Grande do Sul, com dados sobre a fecundidade de Anacroneuria trimacula (portuguès)
* ↑ Plecoptera Species File (Version 1.1/4.0) (anglès)
* ↑ Perlidae Species Listing (anglès)
* ↑ Checklist dos Plecoptera (Insecta) do Estado de São Paulo, Brasil (portuguès)

## Bibliografia

* Baumann, R.W., 1982. Plecoptera. A: Parker, S.P., Synopsis and Classification of Living Organisms, vol. 2. McGraw-Hill. Nova York: 389-393.
* Froehlich, 2010. Illiesia 6(12):174.
* Grimaldi, D.; Engel, M. S. Evolution of the Insects (en anglès). Cambridge University Press, 2005. ISBN 9780521821490.
* Zwick, P. Insecta: Plecoptera: phylogenetisches System und Katalog (en alemany). Walter de Gruyter, 1973. ISBN 9783110045512.
* Zwick, P., 2000: Phylogenetic System and Zoogeography of the Plecoptera. Annual Review of Entomology. Vol. 45: 709-746. «Enllaç». Arxivat de l'original el 2022-10-17. [Consulta: 28 novembre 2011].

## Enllaços externs

* Encyclopedia of Life (anglès)
# Anacroneuria ventana

Anacroneuria ventana és una espècie d'insecte plecòpter pertanyent a la família dels pèrlids.

## Hàbitat

En el seu estadi immadur és aquàtic i viu a l'aigua dolça, mentre que com a adult és terrestre i volador.

## Distribució geogràfica

Es troba a Centreamèrica: Costa Rica.

## Referències

* ↑ Klapálek, 1909. Wien. ent. Ztg. 28(7/8):228.
* ↑ uBio (anglès)
* ↑ Stark, 1998. Proc.Biol.Soc.Wash. 111(3):597.
* 1 2 Catalogue of Life (anglès)
* 1 2 Plecoptera Species File (Version 1.1/4.0) (anglès)
* ↑ Global Species Arxivat 2016-03-04 a Wayback Machine. (anglès)
* ↑ «The Anacroneuria of Costa Rica and Panama (Insecta: Plecoptera: Perlidae). Los Anacroneuria de Costa Rica y Panamá (Insecta: Plecoptera: Perlidae)». Arxivat de l'original el 2016-03-04. [Consulta: 24 novembre 2011].

## Bibliografia

* Baumann, R.W., 1982. Plecoptera. A: Parker, S.P., Synopsis and Classification of Living Organisms, vol. 2. McGraw-Hill. Nova York: 389-393.
* Froehlich, 2010. Illiesia 6(12):174.
* Grimaldi, D.; Engel, M. S. Evolution of the Insects (en anglès). Cambridge University Press, 2005. ISBN 9780521821490.
* Zwick, P. Insecta: Plecoptera: phylogenetisches System und Katalog (en alemany). Walter de Gruyter, 1973. ISBN 9783110045512.
* Zwick, P., 2000: Phylogenetic System and Zoogeography of the Plecoptera. Annual Review of Entomology. Vol. 45: 709-746. «Enllaç». Arxivat de l'original el 2022-10-17. [Consulta: 24 novembre 2011].

## Enllaços externs

* Encyclopedia of Life (anglès)
* Perlidae Species Listing (anglès)
# Mont-roig (Alt Àneu)

El Mont-roig,de 2.864 metres és una muntanya de la capçalera de les valls de Cardós i del Riu d'Unarre, fronterera entre Catalunya i Occitània. Els pobles més propers són Tavascan i Cerbi.
Està situat a cavall dels termes municipals d'Alt Àneu, la Guingueta d'Àneu i Lladorre, a la comarca del Pallars Sobirà i de la comuna occitana de Coflens (Coserans), a la vall de Salau.
Disposa de dos refugis de muntanya oberts en les seves proximitats, el Refugi Mont-Roig "Enric Pujol" en el seu vessant meridional, a l'altitud de 2.290 metres i el Refugi de l'Estany de la Gola al sud, a l'altitud de 2.231 metres, construït l'any 2010.
Una característica particular de la muntanya és que té tres cims distribuïts al llarg d'una carena de 700 metres. Al cim més oriental (2.847) s'hi pot trobar el vèrtex geodèsic 265063001. El punt més alt es troba seguint la carena direcció NE (2.864). A l'extrem més occidental de la carena hi trobem el Mont Roig Nord (2.856), una punta de molt difícil accés des del cim principal perquè està separada de les altres per una canal molt pronunciada anomenada Canal Central.
Aquest cim està inclòs al llistat dels 100 cims de la FEEC.

## Rutes

* Des de Tavascan, seguint la ruta que passa pel Refugi Mont-Roig "Enric Pujol".
* Des de Cerbi, seguint la ruta que passa pel Refugi de l'Estany de la Gola o bé per la Vall de Nyiri i l'Estany de Buixasse.

## Referències

* ↑ Institut Cartogràfic i Geològic de Catalunya
* ↑ «Repte 100 cims». Federació d'Entitats Excursionistes de Catalunya. Arxivat de l'original el 28 de març 2019. [Consulta: 3 febrer 2018].

## Enllaços externs

* Itinerari amb esquís Arxivat 2007-05-18 a Wayback Machine.